Vezava je odvisna od števila strani oz. debeline hrbta. Če je strani manj kot 100 (debelina hrbta maksimalno 4 mm), se lahko uporabi šivanje z žico, se pa večinoma priporoča le za publikacije do 32 strani.
Za tiskanje knjige z več kot 100 stranmi se uporablja mehka vezava oz. broširanje (debelina hrbta minimalno 2 mm), lahko pa se uporabi že prej (nad 32 strani). Obstajata dve različni tehniki mehke vezave: rezkanje in šivanje. Če se knjiga ne bo uporabljala pogosto, je dobra izbira rezkanje. Bolj vzdržljiv pa je način šivanja, saj listi ne morejo izpadati.
Poznamo še trdo vezavo, ki je najbolj obstojna in se priporoča za knjige s trajno rabo; spiralno vezavo, ki je mogoča do debeline 22 mm; in vezavo z vijakom, ki je izvedljiva v debelini 5-30 mm.
K daljši obstojnosti pripomore tudi dodatno plastificiranje platnic ali 3D lakiranje.